Kamerat Napoleon

Kamerat Napoleon (originaltittel Animal Farm – «dyregården») er en dyrefabelMeija, Jay (26. august 2002): «Animal Farm: A Beast Fable for Our Beastly Times», Literary Kicks. i form av en satirisk, allegorisk roman av den engelske forfatteren George Orwell, først utgitt 1945.Bynum, Helen (2012): Spitting Blood: The History of Tuberculosis. Oxford University Press. ISBN 978-0-19954205-5; s. xiii. «12 Things You May Not Know About Animal Farm», Metro. 17. august 2015. I tillegg til romanen Nittenåttifire er romanen et av Orwells hovedverk. Den forteller historien om en gruppe antropomorfe (menneskelignende) husdyr som gjør opprør mot sin menneskelige bonde, i håp om å skape et samfunn der dyrene kan være likeverdige, frie og lykkelige. Til syvende og sist blir opprøret forrådt, og under diktaturet til en gris som heter Napoleon, havner gården i en like ille tilstand som den var før.

Ifølge Orwell selv gjenspeiler Kamerat Napoleon hendelser som førte til den russiske revolusjonen i 1917 og deretter til etableringen av den stalinistiske tiden i Sovjetunionen, den periode da Russland levde under den kommunistiske ideologien laget av Josef Stalin.Meija, Jay (26. august 2002): «Animal Farm: A Beast Fable for Our Beastly Times», Literary Kicks.«GCSE English Literature – Animal Farm – historical context (pt 1/3)», BBC. Arkivert fra originalen 3. januar 2012 Orwell, som var en demokratisk sosialist,Orwell, George (2014): Why I Write. Penguin Books Limited. ISBN 978-0-14-198060-7; s. 23 var en kritiker av Josef Stalin og fiendtlig innstilt til stalinismen styrt fra Moskva, en holdning som ble kritisk formet av hans opplevelser i Barcelona med de stalinistiske styrkene under den spanske borgerkrigen.Bowker, Gordon (2013): George Orwell. Little, Brown Book Group. ISBN 978-1-4055-2805-4; s. 235. I et brev til Yvonne Davet beskrev Orwell romanen Kamerat Napoleon som en satirisk fortelling mot Stalin («un conte satirique contre Staline»),Davison, Peter (2000): «George Orwell: Animal Farm: A Fairy Story: A Note on the Text». England: Penguin Books. Arkivert fra originalen 12. desember 2006. og skrev i sitt essay «Why I Write» (1946) om hvorfor han skriver at Kamerat Napoleon var den første boken der han forsøkte, med full bevissthet om hva han gjorde, «å smelte sammen politisk hensikt og kunstnerisk hensikt til en helhet».Orwell, George (2014): Why I Write, Penguin Books Limited. ISBN 978-0-14-198060-7; s. 10.

Handlingen i boken foregår i England på gården Manor Farm. Boken åpner med at dyrene har rådsmøte. En av grisene, Old Major, holder tale om hvordan alle dyrene på gården som alle er like mye verdt må stå sammen mot menneskene. Grisene, som av de andre dyrene er holdt for å være svært intelligente og derfor respekterte, leder møtet. Dyrene har flere slike møter i løpet av de neste månedene. Old Majors tale egger til revolusjon blant dyrene på gården. De kaller ideologien sin for dyrismen (animalism), som kan sammenlignes med Marx' og Engels' kommunisme. Revolusjonen kommer og dyrene tar over Manor Farm, som etter dette blir kalt Dyregården (Animal Farm). Utover i boken blir det utviklet et sterkt skille mellom grisene og de andre dyrene. Dette rettferdiggjøres av grisene ved å hevde at «Alle dyr er like, men noen dyr er likere enn andre». Etter hvert opptrer grisene som menneskeliknende ledere, og ideologien de begynte med blir glemt.

Boken kom først i norsk utgave under navnet «Diktatoren» i 1946, oversatt av Sigrid Munthe Mossige. I 1964 utgav Pax Forlag den under tittelen «Kamerat Napoleon», nyere utgaver har senere tilkommet.ISBN: 9788253030692 Det er også blitt utgitt en tegneserieversjon av Jean Giraud og Marc Bati, og boken har blitt filmatisert flere ganger.

Pink Floyds album Animals (1977) er løst inspirert av Orwells politiske fabel Animal Farm. Albumets tekster beskriver ulike samfunnsklasser ved å sammenligne med forskjellige typer dyr: rovhundene, de despotiske hensynsløse grisene og den «tanketomme og urokkelige» saueflokken.Schaffner, Nicholas (1991): Saucerful of Secrets, 1. utg., London: Sidgwick & Jackson, ISBN 0-283-06127-8; s. 199 Mens Orwell fokuserte på stalinisme, er albumet en kritikk av kapitalismen og konkluderer at sauene til slutt reiser seg for å overmanne hundene.Blake, Mark (2008): Comfortably Numb – The Inside Story of Pink Floyd, Da Capo Press, ISBN 978-0-306-81752-6; s. 241–242

 Referanser 

Eksterne lenker
 Utdrag fra Orwells brev til sin agent angående Animal Farm
 Animal Farm , British Library
 Omtale av Steve Pyle i Antigonish Review

Kamerat Napoleon
Kamerat Napoleon
Kategori:Dystopiromaner
Kategori:Bøker fra 1945